Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 557

(3) E megállapodás alkalmazásában technológiai intézkedés bármely olyan technológia, eszköz vagy alkatrész, amely rendeltetésszerű működése esetén azt a célt szolgálja, hogy megakadályozza, vagy korlátozza a művek vagy más tárgy tekintetében az olyan cselekményeket, amelyeket valamely szerzői jog vagy szerzői joghoz kapcsolódó jog jogtulajdonosa az egyes Felek jogszabályai szerint nem engedélyezett. A technológiai intézkedések akkor minősülnek ténylegesen működőnek, ha a védett mű vagy más tárgy használatát a jogtulajdonos hozzáférés-ellenőrzés vagy védelmi eljárás alkalmazásával korlátozza, így például kódolással, zavarással illetve a mű vagy az egyéb tárgy más átalakítása útján, vagy másolásellenőrző mechanizmussal, és amely eléri a védelmi célt.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes